ליל פיפ

גוסטב אליה אהר (באנגלית: Gustav Elijah Åhr;‏ 1 בנובמבר 1996 – 15 בנובמבר 2017), ידוע בשם הבמה ליל פיפ (Lil Peep), היה ראפר, זמר, פזמונאי ודוגמן אמריקאי-שוודי. פיפ היה חבר בקולקטיב האימו ראפ שנקרא GothBoiClique, והוא היה מהחלוצים הראשונים להחיות את הז'אנר המשלב מוזיקת ראפ, אימו ורוק. ליל פיפ זכה להכרה במהלך אמצע-סוף שנות ה-2010 והיווה השראה למליוני בני נוער ברחבי העולם. ליל פיפ נולד באלנטאון, פנסילבניה לאמא אמריקאית ואבא שוודי וגדל בלונג איילנד, ניו יורק. את דרכו במוזיקה החל ב-2013 מעלה שירים לאתר SoundCloud תחת שם הבמה "Trap Goose" (טראפ גוס); אותו שינה זמן לאחר מכן ל-ליל פיפ משום שכך קראה לו אימו בילדותו, פיפ. עד מהרה החל פיפ להתפרסם ב-2015 בזכות השיר "Star Shopping" והפופולריות שלו צמחה עוד עם יציאת המיקסטייפים Lil Peep; Part One ו-Live Forever מאוחר יותר באותה השנה. ב-2016 הוציא פיפ את המיקסטייפים Crybaby ו-Hellboy שזכו לשבחים רבים, יחד עם פרויקטים רבים אחרים, ביניהם California Girls ו-Vertigo. ההופעה החיה הראשונה שלו התקיימה ב-12 בפברואר 2016 בטוסון כחלק מהרכב שנקרא "Schemaposse". מאוחר יותר באותה השנה, הוא יצא לסיבוב הופעות קצר יחד עם Fat Nick, Mikey The Magician, ו-Smokepurpp; ובאביב 2017, יצא ליל פיפ לסיבוב הופעות הסולו הראשון שלו. הוא הופיע בשלוש ערים ברוסיה, עשה את דרכו גם ברחבי מערב אירופה ולאחר מכן המשיך לארצות הברית. לאחר סיבוב ההופעות עבר פיפ ללונדון ושם הקליט את המיני-אלבום שלו Goth Anger Sinner, ובאוגוסט הוציא את אלבום האולפן הראשון שלו Come Over When You're Sober, Pt. 1. ב-15 בנובמבר 2017, שבועיים לאחר יום הולדתו ה-21, נפטר גוסטב, ליל פיפ, באוטובוס ההופעות שלו לפני הופעה מתוכננת באולם ההופעות The Rock שבטוסון. מותו נקבע בשעה 21:00 על ידי משרד הבוחן הרפואי של מחוז פימה, שערך בדיקות רעילות לליל פיפ, כאשר דווח על ידי ה-"New York Daily News" שסיבת המוות שלו הייתה מנת יתר מקרית של פנטניל, אופיואיד, וזאנקס. מותו נצפה כאבדה גדולה למוזיקה של המאה ה-21 ולמיליוני בני נוער ברחבי העולם, ובמגזין הרולינג סטון נכתב: "הוא יכל היה להיות קורט קוביין של דורו". אלבום האולפן השני שלו, Come Over When You're Sober, Pt. 2, שיצא ב-9 בנובמבר 2018, כשנה לאחר מותו, הגיע למקום ה-4 במצעד הבילבורד 200; וב-2019, סרט תיעודי על פיפ בשם Everybody's Everything יצא לאקרנים. גוסטב אליה אהר נולד ב-1 בנובמבר 1996 באלנטאון, פנסילבניה, בנם השני של ליזה וומאק, מורה לכיתה א', וקארל יוהאן אהר, פרופסור להיסטוריה. סבו, ג'ון וומאק הוא כלכלן והיסטוריון תנועות השחרור של אמריקה הלטינית. לגוסטב אח אחד, קארל "אוסקר" אהר. לפני יום הולדתו החמישי, עבר גוסטב ללונג איילנד שבניו-יורק. הוריו היו שניהם בוגרי הרווארד, כאשר משפחתה של אימו מאוקלהומה ואביו שוודי. הוריו של גוסטב התגרשו ב-2012 כשהיה בן 15. באזור גיל 16 החל לחוות חרדה ועל פי אימו, החל להשתמש במריחואנה וזאנקס. לפיפ ואימו הייתה מערכת יחסים קרובה, עד כדי שקיעקע בגיל 14 את ראשי התיבות של שמה ותאריך הולדתה על זרועו כקעקוע הראשון שלו. בעקבות גירושי הוריו עבר פיפ יחד עם אימו ואחיו הגדול ללונג ביץ' שבניו יורק, שם הקליט את Lil Peep; Part One, Feelz, Vertigo ועוד מספר שירים, בהם גם השיר הפופולרי "Star Shopping". גוסטב למד בבית הספר היסודי "לינדל" שנמצא היה מעבר לרחוב דירתה של אימו בלונג ביץ'. בכיתה ג' שובץ גוסטב בתוכנית כיתת מחוננים ובחטיבת הביניים למד בכיתות מואצות, כיתות בהן מועבר החומר בצורה מהירה יותר. גוסטב הביע עניין רב באופנה ומוזיקה עוד מגיל צעיר וניגן בטרומבון וטובה. כשגוסטב חזר לבית הספר בשנה שלאחר מכן, הוחלפה ההנהלה שלא הכירה את ציבור התלמידים ותרבותם. מותש גוסטב כבר היה מוכן לנשור מהלימודים אך נעזר במורתו מריה הרטמן כדי לסיים את בית הספר. בעזרת שני מורים אחרים שבהם בטח גם, השלים גוסטב את שני הקורסים האחרונים ההכרחיים שלו באנגלית ומדעי החברה וסיים את התיכון בינואר 2014. מאוחר יותר באותו ינואר התקבל גוסטב למכללת SUNY Old Westbury שבלונג איילנד אך סירב, ובמקום זאת נרשם כסטודנט במכללת Glendale Community שבפסדינה, קליפורניה. לאחר הסמסטר הראשון שלו במכללה Glendale Community, החליט גוסטב לנשור ובמקום זאת נרשם למכללת Nassau Community College שבלונג איילנד. במהלך הסמסטר המלא היחיד שלו במכללה הוא נבחר למצטיין הדקאן, אך עם זאת החליט שלא להמשיך ללמוד והחל להופיע יחד עם ההרכב המוזיקלי Schemaposse. במהלך גיל 18 גוסטב קיעקע לראשונה את פניו, לב שבור שקועקע מתחת לעינו השמאלית כאות למחויבות להימנע מחיים רגילים; "קעקוע על הפנים שלך ימנע ממך לקבל הרבה עבודות" הוא אמר. בפברואר 2016 חזר ללוס אנג'לס כדי להמשיך בקריירת המוזיקה תחת שם הבמה Lil Peep. גוסטב הסביר את המעבר ללוס אנג'לס כי החיים בלונג איילנד דיכאו אותו. בהיותו נער, פיפ תיאר עצמו כנער בודד שרכש את רוב חבריו באינטרנט. בהשראת אמני אנדרגראונד כגון Seshollowaterboyz ו-iLoveMakonnen, פיפ יצר מוזיקה תחת שם הבמה Trap Goose בזמן שהתגורר בלונג איילנד באופן זמני יחד עם חבר ילדות בשם ברנן סאבאג' עד שהחליטו שניהם לעבור ללוס אנג'לס. בלוס אנג'לס התגורר פיפ תחילה בשכונה Skid Row והיה לחסר בית לפרקים או שהיה שוהה בביתו של סאבאג' בזמן שסאבאג' למד לתואר. השניהם פנו לדרכים נפרדות בסופו של דבר ופיפ פגש את הראפר והמפיק JGRXXN, הראפר Ghostmane והראפר Craig Xen; הוא גר יחד איתם בזמן שהקימו את ההרכב Schemaposse. במהלך שנתו הראשונה בלוס אנג'לס למד עדיין פיפ במכללת גלנדייל. ב-2015 הוציא פיפ את המיני אלבום הראשון שלו Feelz. לאחר מכן הוציא גם את מיקסטייפ הבכורה שלו Lil Peep; Part One שצבר 4,000 השמעות בשבוע הראשון שלו, וזמן קצר לאחר מכן, הוציא מיקסטייפ המשך בשם Live Forever. פופולריותו של פיפ צמחה בסתיו 2015 כשהוציא מספר שירים, וביניהם, "Star Shopping". הפופולריות של פיפ המשיכה לצמוח ולעלות גם לאחר יציאת השיר "Beamer Boy", מה שהוביל להופעה החיה הראשונה שלו בפברואר 2016 בטוסון, אריזונה, יחד עם שאר חברי Schemaposse. באפריל של אותה השנה התפרק ההרכב אך נשארו ביחסים טובים. זמן קצר לאחר מכן החל להתחבר עם חברי ההרכב GothBoiClique, אותם אירח במיקסטייפ שלו Crybaby. זמן הקלטת המיקסטייפ ארך כחודש והושלם כמספר שעות לפני יציאתו המקורית לסאונדקלאוד, ביוני 2016; פיפ השלים את רוב עבודת המיקס והמאסטרינג של המיקסטייפ בעצמו. באוגוסט, שיתף פעולה פיפ יחד עם חברת הבידור First Access Entertainment במיזם משותף בו השקיעה וייעצה לו לגבי הקריירה. בספטמבר 2016 הוציא פיפ את מיקסטייפ הסולו הרביעי והאחרון שלו Hellboy ובו שירים כגון "Girls" ו-"the song they played" שצברו מיליוני צפיות והשמעות ביוטיוב ובסאונדקלאוד. הצלחת המיקסטייפ הובילה לסיבוב ההופעות הסולו הראשון של פיפ שנערך ברחבי ארצות הברית, אירופה וכלל גם מספר הופעות ברוסיה ובפעם הראשונה בקריירה שלו, גם הופעות בבריטניה. זמן קצר לאחר סיום סיבוב ההופעות היגר פיפ ללונדון במהלך פרידה מ-GothBoiClique, והחל להתחבר ולהפגש עם הראפר והזמר האטלנטי ILoveMakonnen והחבר הוותיק הראפר Bexey. בלונדון הקליט את האלבומים Come Over When You're Sober, Pt. 1 ו-Come Over When You're Sober, Pt. 2, את המיני-אלבום Goth Angel Sinner ופרויקט מוזיקלי משותף יחד עם ILoveMakonnen שעדיין לא ראה אור. אלבום אולפן הבכורה של פיפ, Come Over When You're Sober, Pt. 1, יצא ב-15 באוגוסט 2017 וב-22 באוגוסט הגיע למקום הראשון במצעד 100 האלבומים בצ'כיה. זמן קצר לאחר מכן יצא פיפ לסיבוב ההופעות העולמי השני שלו. סיבוב ההופעות שהחל בספטמבר באירופה התקיים בין היתר בפולין, גרמניה, בלגיה וצרפת, ולאחר מכן המשיך לארצות הברית בתחילת אוקטובר של אותה השנה. סיבוב ההופעות נקטע בעקבות מותו של גוסטב. ב-15 בנובמבר 2017, שבועיים לאחר יום הולדתו ה-21, נפטר גוסטב, ליל פיפ, באוטובוס ההופעות שלו לפני הופעה מתוכננת באולם ההופעות The Rock שבטוסון, אריזונה. מותו נקבע בשעה 21:00 על ידי משרד הבוחן הרפואי של מחוז פימה, שערך בדיקות רעילות לליל פיפ, כאשר דווח על ידי ה-"New York Daily News" שסיבת המוות שלו הייתה מנת יתר מקרית של פנטניל, אופיואיד, וזאנקס. מותו נצפה כאבדה גדולה למוזיקה של המאה ה-21 ולמיליוני בני נוער ברחבי העולם, ובמגזין הרולינג סטון נכתב: "הוא יכל היה להיות קורט קוביין של דורו". לאור העובדה שללפיפ מוסר עבודה והתמדה במוזיקה, גם לאחר המוות נותרו לפיפ מספר שירים ופרויקטים גמורים שעדיין לא ראו אור. ב-12 בינואר 2018 הוציא מרשמלו את שיתוף הפעולה שלו ושל פיפ שנקרא "Spotlight"; חודש לאחר מכן יצא הקליפ לשיר. לאורך המשך השנה יצאו מספר שירים של פיפ או שירים בהם פיפ השתתף, בין היתר: "Got 'Em Like" - שיר של ג'וסי ג'יי יחד עם פיפ וויז קאליפה, "Dreams & Nightmares" - שיר של הראפר Teddy יחד עם פיפ, ובמאי יצא השיר "4 Gold Chains" בו פיפ מארח את Clams Casino. במרץ 2018 נרכש ארכיון המוזיקה של פיפ על ידי חברת התקליטים קולומביה רקורדס. באותו הזמן דווח גם כי אלבום משותף של פיפ ו-iLoveMakonnen עתיד לצאת. ב-17 באוגוסט הכריז iLoveMakonnen על סינגל חדש של פיפ בשם "Falling Down", עיבוד מחודש של שיתוף הפעולה שלו עם פיפ בשם "Sunlight on Your Skin" שהקליטו בסתיו 2017. בעיבוד המחודש במקום iLoveMakonnen מופיע הראפר XXXTentacion, שהקליט את החלק שלו בשיר בעקבות מותו של פיפ. השיר "Falling Down" יצא ב-19 בספטמבר 2018 והגיע למקום ה-13 במצעד בילבורד הוט 100; הגרסה המקורית יחד עם iLoveMakonnen יצאה גם היא 8 ימים לאחר מכן. ב-14 באוקטובר 2018 הוכרז כי אלבומו הראשון שלאחר המוות Come Over When You're Sober, Pt. 2 מוכן ורק נותר לקבל את האישור להוציאו. כ-3 ימים לאחר מכן ניתן האישור על ידי משפחתו של פיפ שהסינגל הראשון שיצא מתוך האלבום יהיה "Cry Alone"; וכך היה והוא יצא יום לאחר מכן, ב-18 באוקטובר. ב-1 בנובמבר יצא הסינגל השני, "Runaway", וב-9 בנובמבר יצא רשמית האלבום Come Over When You're Sober, Pt. 2. האלבום הגיע למקום הרביעי במצעד הבילבורד 200, ומכר 81,000 עותקים בשבוע הראשון. ב-31 בינואר 2019 יצא השיר "I've Been Waiting", שיתוף פעולה יחד עם iLoveMakonnen והלהקה פול אאוט בוי (שנוספה לשיר לאחר המוות של פיפ). ב-10 במרץ הסרט התיעודי של פיפ, Everybody's Everything, הוקרן בפסטיבל הסרטים SXSW, וב-15 בנובמבר 2019 יצא הפסקול לסרט. באפריל 2019 שני השירים "Gym Class" ו-"Star Shopping" יצאו מחדש לפטפורמות המוזיקה, וכך היה גם לשאר המוזיקה של פיפ בהמשך השנים 2019, 2020 ו-2021. באותן השנים עלתה המוזיקה הישנה של פיפ לפטפורמות המוזיקה, בין היתר: המיני-אלבום Vertigo, המיקסטייפ Crybaby (שיצא מחדש לסטרימינג ב-2020 לציון 5 שנים לפרויקט), המיקסטייפ Hellboy, המיני-אלבום California Girls, המיני-אלבומים Castles ו-Castles II (מיני אלבומים בשיתוף פעולה יחד עם ליל טרייסי), Feelz ומספר סרטונים מתוך הופעות חיות של פיפ. 2017: Come Over When You're Sober, Pt. 1 2018: Come Over When You're Sober, Pt. 2 2019: Everybody's Everything 2015: Lil Peep; Part One 2015: Live Forever 2016: Crybaby 2016: Hellboy 2015: Garden 2015: In the Bedroom, I Confess 2015: Romeo's Regrets 2015: Feelz 2016: California Girls 2016: Vertigo 2016: Elemental 2016: Dead Broke 2016: Teen Romance 2016: Castles 2017: Castles II 2019: Goth Angel Sinner מדיה וקבצים בנושא ליל פיפ בוויקישיתוף אתר האינטרנט הרשמי של ליל פיפ (באנגלית) ליל פיפ, ברשת החברתית פייסבוק ליל פיפ, ברשת החברתית אקס (טוויטר) ליל פיפ, ברשת החברתית אינסטגרם ליל פיפ, ברשת החברתית VK ליל פיפ, סרטונים בערוץ היוטיוב ליל פיפ, במסד הנתונים הקולנועיים IMDb (באנגלית) ליל פיפ, באתר אפל מיוזיק (באנגלית) ליל פיפ, באתר ספוטיפיי ליל פיפ, באתר סאונדקלאוד (באנגלית) ליל פיפ, באתר Last.fm (באנגלית) ליל פיפ, באתר AllMusic (באנגלית) ליל פיפ, באתר MusicBrainz (באנגלית) ליל פיפ, באתר דיזר ליל פיפ, באתר Discogs (באנגלית) ליל פיפ, באתר Songkick (באנגלית) ליל פיפ, באתר Genius ליל פיפ, באתר בנדקמפ ליל פיפ, באתר בילבורד (באנגלית) ליל פיפ, באתר טיידל (באנגלית) ליל פיפ, באתר "Find a Grave" (באנגלית) Frankie Dunn, an interview with lil peep from september 2017, i-D, ‏2017-12-22 (באנגלית) Thomas Hobbs, What we can learn from the deaths of Juice WRLD, Lil Peep and XXXTentacion, i-d.vice.com Tatiana Tenreyro, Tatiana Tenreyro, A Timeline of Lil Peep’s Career, Billboard, ‏2017-11-17 (באנגלית אמריקאית) Lil Peep Biography, Discography, Chart History, Top40-Charts.com (באנגלית) Keith Caulfield, Keith Caulfield, Kane Brown Earns First No. 1 Album on Billboard 200 Chart With ‘Experiment’, Billboard, ‏2018-11-18 (באנגלית אמריקאית) Condé Nast, The Lil Peep Documentary Everybody’s Everything Is a Cautionary Tale of Modern Music Stardom, Pitchfork, ‏2019-11-14 (באנגלית אמריקאית) Lisa Bowman, Lil Peep's brother calls his death an accident: "He was super happy", NME, ‏2017-11-18 (באנגלית בריטית) Remembering Gustav Ahr, Herald Community Newspapers (באנגלית) Larry Bartleet, Lil Peep: the story of the late 21-year-old dubbed “lo-fi rap’s Kurt Cobain”, NME, ‏2017-11-16 (באנגלית בריטית) You Might Not Have Known Lil Peep, but He Represented a New Generation of Rap, Esquire, ‏2017-11-16 (באנגלית אמריקאית) https://twitter.com/lilpeep/status/715686071867060228, Twitter The Return of Lil Peep, V Magazine David Peisner, David Peisner, The Tragedy and Torment of Lil Peep, Rolling Stone, ‏2019-03-08 (באנגלית אמריקאית) A First Date in a Cemetery with Lil Peep, www.vice.com (באנגלית) Emmanuel C. M. Emmanuel C.M, The Break Presents: Lil Peep - XXL, XXL Mag (באנגלית) For the Record, Official Website of the Estate of Gustav Ahr / Lil Peep (באנגלית) Frankie Dunn, an interview with lil peep from september 2017, i-d.vice.com Lil Peep’s Mother Liza Womack Talks About Her Son’s Life and Legacy, Pitchfork (באנגלית) Verrico, Lisa. "Interview: Lil Peep" (באנגלית). ISSN 0140-0460. נבדק ב-2022-10-10. Lil Peep Talks Cry Baby, Seshollowaterboyz, Emo & More, נבדק ב-2022-10-10 About, Smokeasac (באנגלית אמריקאית) Brennan Savage Talks About New Project, Europe Tour, & Lil Peep — Nobodys Video, web.archive.org, ‏2018-10-24 David Drake, Lil Peep: 1996 - 2017, The Outline (באנגלית) Lil Peep @ The Foundry 10/30 -, mxdwn Music, ‏2017-08-07 (באנגלית אמריקאית) James Murphy, LIL PEEP WILL BE AN ICON, Medium, ‏2020-12-10 (באנגלית) No Jumper - The Schema Posse Interview, נבדק ב-2022-10-10 First Access Entertainment CEO Sarah Stennett pays tribute to Lil Peep at memorial service, www.musicweek.com (באנגלית) Meet Lil Peep, The All-American Reject You’ll Hate To Love, The FADER (באנגלית) THE PEEP SHOW TOUR: LIL PEEP | HORSEHEAD —, Interracial Friends (באנגלית אמריקאית) Come Over When You're Sober, Pt. 1 by Lil Peep (באנגלית בריטית), 2017-08-15, נבדק ב-2022-10-10 Katie Clare, Lil Peep Announces UK Dates Supporting Debut Album, Louder Than War, ‏2017-09-09 (באנגלית בריטית) Lisa Respers France, Rapper Lil Peep dies at 21, CNN, ‏2017-11-16 (באנגלית) Lil Peep died from powerful drug overdose, New York Daily News Kat Bein, Kat Bein, Marshmello Reveals Lil Peep Collaboration Title and Artwork, Billboard, ‏2018-01-10 (באנגלית אמריקאית) Condé Nast, Listen to Juicy J’s New Song “Got Em Like” With Lil Peep, Wiz Khalifa, Pitchfork, ‏2018-01-15 (באנגלית אמריקאית) Condé Nast, New Song From Lil Peep and XXXTentacion Released, Pitchfork, ‏2018-09-18 (באנגלית אמריקאית) Listen to “Sunlight On Your Skin” by Lil Peep and ILoveMakonnen, The FADER (באנגלית) Michael Saponara, Michael Saponara, Lil Peep’s Estate Teases ‘Come Over When You’re Sober, Pt. 2’ Album Release, Billboard, ‏2018-10-16 (באנגלית אמריקאית) Alex Zidel, Lil Peep's Team Releasing "Cry Alone" Song & Video Tomorrow, HotNewHipHop, ‏2018-10-17 (באנגלית אמריקאית) lil peep (@lilpeep) on Instagram | Ghostarchive, ghostarchive.org Lil Peep’s Come Over When You’re Sober, Pt. 2 debuts in top 5 of Billboard 200, The FADER (באנגלית) Condé Nast, Listen to Lil Peep, Fall Out Boy, and iLoveMakonnen’s New Song, Pitchfork, ‏2019-01-31 (באנגלית אמריקאית) Lil Peep Documentary 'Everybody’s Everything' to Premiere at SXSW, Highsnobiety, ‏2019-03-04 (באנגלית)